Príloha č. 6

 Dohovor o odstránení diskriminácie žien (CEDAW)[[1]](#footnote-1)

Dohovor vyzýva zmluvné štáty na prijatie opatrení na odstránenie diskriminácie žien.

Už v článku 2 dohovor odkazuje na nevyhnutnosť implementácie rodového vzdelávania, keď vyzýva zmluvné štáty „f) prijímať všetky príslušné opatrenia, včítane legislatívnych opatrení, na zmenu alebo zrušenie existujúcich zákonov, predpisov, obyčajov alebo praktík, ktoré predstavujú diskrimináciu žien.

Príčinou nerovnakého postavenia a diskriminácie žien sú vžité predstavy a stereotypy o rolách žien a mužov v spoločnosti, ktoré majú negatívny dopad na užívanie práv, kvalitu života jednotlivcov i rozvoj demokratickej spoločnosti. Preto dohovor **v článku 5** vyzýva, aby štáty prijali všetky príslušné opatrenia:

a) na zmenu spoločenských a kultúrnych zvyklostí, pokiaľ ide o chovanie mužov a žien, s cieľom dosiahnuť odstránenie predsudkov a zvykov a všetkých iných praktík založených na myšlienke podradenosti a nadradenosti niektorého z pohlaví alebo na stereotypných úlohách mužov a žien;

b) na zabezpečenie toho, aby rodinná výchova zahŕňala riadne pochopenie materstva ako spoločenskej funkcie a uznanie spoločnej zodpovednosti mužov a žien za výchovu a rozvoj ich detí, pričom sa rozumie, že záujem detí sa vo všetkých prípadoch stavia na prvé miesto.

Dohovor **v článku 10** vyzýva zmluvné štáty, aby prijali všetky opatrenia na odstránenie diskriminácie dievčat a žien v prístupe k vzdelaniu, k všetkým typom vzdelávania nezávisle od pohlavia a k odstráneniu rodovo stereotypných pedagogických prístupov a metodík, ktoré majú nezanedbateľný vplyv na socializáciu mládeže, prípravu na výber ďalšieho štúdia a povolania a v neposlednom rade na možnosti realizácie na trhu práce.

Znenie článku:

Štáty, zmluvné strany, prijmú všetky príslušné opatrenia na odstránenie diskriminácie žien, aby im boli zabezpečené rovnaké práva s mužmi v oblasti vzdelania a najmä, na základe rovnoprávnosti mužov a žien, opatrenia slúžiace na zabezpečenie:

1. rovnakých podmienok pre voľbu zamestnania a povolania, pre prístup na štúdium a pre získanie absolventských vysvedčení, dosiahnutie diplomov vo vzdelávacích zariadeniach všetkých kategórií vo vidieckych aj mestských oblastiach; táto rovnoprávnosť sa zabezpečí v predškolskom, všeobecnom, technickom, odbornom a vyššom technickom vzdelaní, ako aj vo všetkých typoch odborného výcviku;
2. prístupu k rovnakým osnovám, rovnakým skúškam, učiteľskému zboru s kvalifikáciourovnakej úrovne a školským objektom a vybaveniu rovnakej kvality;
3. odstránenia všetkých stereotypných koncepcií úlohy mužov a žien na všetkých úrovniach a vo všetkých formách vzdelávania presadzovaním koedukácie a iných foriem vzdelávania, ktoré pomôžu dosiahnuť tento cieľ a najmä revíziou učebníc a školských programov a prispôsobením vyučovacích metód;
4. rovnakých príležitostí pre využívanie štipendií a iných príspevkov na štúdia;
5. rovnakých príležitostí pre prístup k programom ďalšieho vzdelávania, vrátane programov pre dospelých a vzdelávacích programov, najmä programov zameraných na zníženie
6. existujúceho rozdielu vo vzdelaní medzi mužmi a ženami v čo možno najkratšom čase;
7. zníženie počtu žien, ktoré nedokončia štúdia, a organizovanie programov pre dievčatá a ženy, ktoré opustili školu predčasne;
8. rovnakých príležitostí pre aktívnu účasť na športe a telesnej výchove;
9. prístupu k osobitným vzdelávacím informáciám, ktoré pomáhajú zabezpečiť zdravie a blaho rodiny, včítane informácií a rád, pokiaľ ide o plánovanie rodiny.
1. Celé znenie dohovoru napr. tu: <http://diskriminacia.sk/medzinarodne-dokumenty/> [↑](#footnote-ref-1)